Elfriede Lohse-Wächtler
Elfriede Lohse-Wächtler (født 4. december 1899 i Löbtau ved Dresden som Anna Frieda Wächtler, død 31. juli 1940 i Pirna, Sachsen) var en tysk maler som regnes til avantgarden.

1915-18 var Lohse-Wächtler elev på 'Königliche Kunstgewerbeschule Dresden', 1921 giftede hun sig med med maler og operasanger Kurt Lohse og boede en periode i Wehlen, Sachsen. 1927 rejste hun til Hamborg og blev medlem i "Bund Hamburgischer Künstler und Kunstfreundinnen".

Ægteskabet var problemfyldt, og 1929 fik hun et nervesammenbrud og blev indlagt på "Staatskrankenanstalt Friedrichsberg" hvor hun lavede en serie på 60 tegninger af sine medpatienter, de såkaldte "Friedrichsberger Köpfe".

Hun flyttede 1931 tilbage til forældrene i Dresden, men blev 1932 indlagt på 'Nervenklinik Arnsdorf' hvor hun blev diagnosticeret med skizofreni.
Efter Hitlerregimets 'Machtergreifung' i Tyskland fik hun 1935 'Kontaktverbot für Verwandte' (kontaktforbud for pårørende) og blev tvangssteriliseret i Dresden-Friedrichstadt.
Ni af hendes værker i museer i Hamborg blev 1937 beslaglagt og destrueret som 'entartet', degenereret kunst.

Elfriede Lohse-Wächtler blev 1940 ombragt ved gasning som del af det nazistiske eutanasiprogram Aktion T4 i "Tötungsanstalt Pirna-Sonnenstein".

Referencer

Eksterne henvisninger 

 Elfriede-Lohse-Wachtler hos Britannica.com 
 
 Elfriede-Lohse-Wachtler hos Fembio.org 
 Biografi − I: Biographisches Archiv der Psychiatrie (BIAPSY) (hentet 10. maj 2017) 
 Elfriede Lohse-Wächtler hos Artnet.de 
 Stationen des Lebens und Wirkens der auf dem Sonnenstein ermordeten Dresdner Malerin Elfriede Lohse-Wächtler (1899–1940) hos Stsg.de (Stiftung Sächsische Gedenkstätten) 
 Elfriede Lohse-Wächtler hos Stadtwikidd.de (Stadtwiki Dresden) 



Malere fra Tyskland
Personer myrdet af Nazityskland